Marija — Skotijas karaliene
"Marija — Skotijas karaliene" (angļu: Mary Queen of Scots) ir 2018. gada ASV un Apvienotās Karalistes vēsturiska drāmas filma, kuras režisore ir Džosija Rurka. Galvenās lomas filmā atveido Sērša Runena, Margo Robija, Džeks Loudens, Džo Elvins, Džemma Čana un Gajs Pīrss. Filmas pirmizrāde notika 2018. gada 15. novembrī Amerikas Filmu institūta festivālā AFI Fest. Filmu nominēja 91. Kinoakadēmijas balvai divās kategorijās: "Labākais grims un matu sakārtojums" un "Labākie kostīmi", kā arī BAFTA kino balvai trīs kategorijās: labākie kostīmi, labākais grims un matu sakārtojums un labākā aktrise otrā plāna lomā. Filmā parādīts Marijas I Stjuartes mēģinājums gāzt no troņa savu māsīcu Elizabeti I.